OBCHODNÁ VEREJNÁ SÚTAŽ
–––––––––––––––––––––––––––––––––––––––––––––––––––––––––––––––––––––––––––
Gymnázium, Obchodná akadémia a Stredná odborná škola technická,
 Štúrova 848, 962 12 Detva, IČO 57046531     
správca majetku Banskobystrického samosprávneho kraja, Nám. SNP č. 23, Banská Bystrica 
vyhlasuje týmto OBCHODNÚ VEREJNÚ SÚŤAŽ
podľa § 281 a nasl. Obchodného zákonníka a nasl. Obchodného zákonníka na prenájom nebytových priestorov v objekte Gym., OA a SOŠ, Štúrova 1278, 962 12 Detva  zapísané na LV č. 4164, k. ú. Detva, okres Detva, obec Detva   
I. Predmet súťaže:
· výrobné priestory - vyrob. hala o výmere 463,00 m2 nachádzajúce sa v objekte Učňovských dielní Štúrova 1278, Detva
Minimálna výška nájomného je stanovená 1087,00 € / mesačne. V cene nájomného nie sú započítané vedľajšie náklady spojené s nájmom (elektrická energia, teplo, vodné, stočné, zrážková voda).

· parkovacie plochy a pozemky – o výmere 100m² nachádzajúce sa pri objekte Učňovských dielní, Štúrova 1278, Detva

Minimálna výška nájomného je stanovená 43,00 € / mesačne 

· časť pozemku o výmere 90 m², kat. územie Detva, parc. č. KN 5078/6, zapísané na LV č. 4164 v správe katastra Detva t.j. pri ceste I/50 – v úrovni športovej haly a budovy praktického vyučovania
Minimálna výška nájomného je stanovená 35,00 € / mesačne. V cene nájomného nie sú započítané vedľajšie náklady spojené s nájmom (elektrická energia, teplo, vodné, stočné, zrážková voda).

· výrobné priestory o výmere 300,00 m² nachádzajúce sa v objekte Učňovských dielní Štúrova 1278, Detva

Minimálna výška nájomného je stanovená 750,00€/mes.. V cene nájomného nie sú započítané vedľajšie náklady spojené s nájmom (elektrická energia, teplo, vodné, stočné, zrážková voda).

· Časť pozemku o výmere 78 m² kat. územie Detva, parc. č. KN 5128/20, parc. č. KN 5128/15, parc. č. KN 5130/6 zapísané  na liste vlastníctva č. 4164 v katastri nehnuteľností vedenom Okresným úradom Detva, katastrálnym odborom pri ceste I/50 v úrovni obchodného domu Tesco.

Minimálna výška nájomného je stanovená 1,00€/m²/rok. 
II. Podmienky súťaže:

1. Súťaž sa začína dňa 29.09.2025 zverejnením na verejnej tabuli umiestnenej v priestoroch Spojenej školy v Detve, na webovej stránke Spojenej školy a v regionálnych novinách.

2. Návrh do súťaže predkladá jej účastník v neporušenej zalepenej obálke, kde uvedie meno, adresu účastníka a označenie „Obchodná verejná súťaž - nájom nebytových priestorov v objekte Gym., OA a SOŠ, Štúrova 1278, 962 12 Detva - NEOTVÁRAŤ“.
3. V obálke účastník predloží: 
a)  právnická osoba uvedie: obchodné meno, právnu formu, sídlo, IČO, telefonický kontakt, e-mailová adresa,    

b)
návrh ceny nájomného za 1 m² mesačne/ročne za nájom nebytových priestorov, ktoré sú uvedené v predmete tejto obchodnej verejnej súťaže. Spolu s požiadavkou na konkrétne plochy na nájom a nákres plochy s rozmermi a dátum a podpis oprávnenej osoby.
4. Dohodnutá cena nájomného za 1 m2 mesačne/ročne za nájom nebytového priestoru bude každoročne upravovaná inflačnou doložkou.

5. Obálka musí byť doručená na adresu Gymnázium, Obchodná akadémia a Stredná odborná škola technická, Štúrova 848, Detva do 14.10.2025 do 12.00 hod na sekretariát školy. 
6. Návrh doručený po stanovenom termíne, resp. návrh, ktorý nebude obsahovať všetky požadované doklady uvedené v podmienkach obchodnej verejnej súťaže, bude z obchodnej verejnej súťaže vylúčený. Otváranie obálok a kontrola splnenia podmienok obchodnej verejnej súťaže sa bude konať dňa 14.10.2025 o 13.00 hod. v zasadačke, 
II. poschodie Gymnázia, Obchodnej akadémie a Strednej odbornej školy technickej, Štúrova 848, Detva. Účastníci obchodnej verejnej súťaže majú možnosť zúčastniť sa otvárania obálok, na ktoré sú týmto pozvaní..

7. Účastník nemôže označiť údaje svojho návrhu ako dôverné.
8. Oznámenie o výsledku obchodnej verejnej súťaže bude zaslané všetkým uchádzačom do 10 dní od vyhodnotenia obchodnej verejnej súťaže.

9. Vyhlasovateľ si vyhradzuje:

-právo odmietnuť všetky predložené návrhy

-právo uverejnené podmienky meniť, alebo súťaž zrušiť

-právo predĺžiť lehotu na vyhlásenie výsledku súťaže.

10. Úspešný uchádzač je povinný vykonávať činnosť, ktorá je predmetom súťaže len vlastnými kapacitami a nie je oprávnený zveriť do nájmu túto činnosť tretím osobám. Zároveň nemôže poskytnúť  do nájmu tretím osobám ani nebytové priestory.
III. Kritériá na hodnotenie ponúk:
1.Návrhy sa budú vyhodnocovať na základe: „Ekonomicky najvýhodnejšie ponuky – najvyššia cena“

	P. č.
	Kritérium  
	Pridelený max. počet bodov

	1.
	Návrh ceny nájomného za 1 m² mesačne/ročne za nájom nebytových priestorov 
	100

	SPOLU
	
	100


IV. Miestna obhliadka a kontaktné osoby:
Miestna obhliadka predmetu obchodnej verejnej súťaže „nájom nebytových priestorov v objekte Gym., OA a SOŠ, Štúrova 1278, 962 12 Detva“ sa bude konať dňa 2.10.2025 o 10.00 hod. so stretnutím priamo pred predmetom nájmu. 

Kontaktné osoby:

Ing. Ivana Santusová – t. č. 045/54 55 494, 0940 984 631

vedúca TEÚ

Mgr. Miroslav Chamula


poverený riaditeľ 
